Isopää

## IsopääBigwig

* Minisarja
* Elokuva
* TV-sarja

## Perhe

**Kumppanit**: Thethuthinnang (kirja), Spartina (TV-sarja), Mansikka (minisarja)**Poikaset**: Kolme poikasta (minisarja)

## Esiintymiset kirjoissa

* Ruohometsän kansa
* Ruohometsän tarinoita

## Esiintymiset televisiossa

* Elokuva
* TV-sarja
* Minisarja

## Ääninäyttelijät

* Michael Graham-Cox (englanti, elokuva)
* Stephen Mangan (englanti, tv-sarja)
* John Boyega (englanti, minisarja)
* Yasuo Muramatsu (japani, elokuva)
* Pauli Virta (suomi, elokuva)
* Mikael Eklund (suomi, minisarja)

**Isopää**, kutsutaan myös nimellä **Thlayli** ("Karvapää", nimi tullut päässä olevasta tupsusta), on suuri ja vahva kaniini. Sandlefordissa hän oli osa owslaa yhdessä Hopean ja Rautatammen kanssa. Aluksi Pähkinä epäröi ottaa Isopäätä mukaan tämän itsepäisen luonteen takia, mutta huomasi hänen olevan hyvin arvokas jäsen, vaikka hänellä onkin taipumus olla röyhkeä.

## Persoonallisuus

Isopää tunnetaan itsepäisenä ja kärsimättömänä kaniinina. Hänellä saattaa joskus olla lyhyt pinna ja hän voi joskus jopa kiusata, varsinkin silloin, jos häntä heikommat kyseenalaistavat häntä. Isopää ratkaisee asiat mieluummin voimalla kuin puhumalla, toisin kuin Pähkinä. Isopää osaa kuitenkin olla myös hyväsydäminen. Hänellä on myös hieman sovinistinen asenne, joka näkyy Ruohometsän tarinoita-kirjassa, kun hän ei aluksi hyväksynyt Hyzenthlayta toiseksi ylikaniiniksi, koska hän on naaras, sekä TV-sarjassa, kun hän ei suostunut auttamaan Vatukkaa Watershipin yhdyskunnan kaivamisessa sanoen, että "koiraat eivät kaiva." Hän ei myöskään hyväksy ei-kaniineja joukkoon, vaikka ystävystyykin Kehaar-lokin kanssa, mutta TV-sarjassa hän riitelee toisinaan Hannah-hiiren kanssa. TV-sarjassa Isopää on sotilaallinen ja asenteiltaan takapajuinen.
## Kirjat

### Ruohometsän kansa

Ennen pakoa Sandlefordista, Isopää oli ollut Sandlefordin owslan upseeri. Hänet nähdään ensimmäistä kertaa, kun Pähkinä ja Viikka tulevat tapaamaan Threarahia, kertoakseen hänelle Viikan näkemästä kauheasta näystä, ja päästää heidät tämän koloon. Threarah käskee Isopäätä pitämään molempia silmällä. Illalla hän jättää owslan ja liittyy Pähkinän joukon mukaan yhdessä Hopean kanssa. Aluksi Isopäällä ja Pähkinällä on keskenään valtataistelua, mutta lopulta hänestä tulee yksi Pähkinän uskollisimmista kaniineista, kun tästä tulee ylikaniini.
Esikon yhdyskunnassa Isopää jää kiinni ansalankaan, mutta se saadaan purtua poikki. Aluksi Isopään luullaan kuolleen, mutta lopulta hän herää, ja uhoaa tappavansa kaikki Esikon yhdyskunnan kaniinit. Tämän tapauksen jälkeen, hän oppii luottamaan Viikan varoituksiin.
Kun kaniinit kuulevat valituksen, Isopää luulee ensin, että Inlén musta kaniini kutsuu häntä ja on valmis menemään tämän luokse, mutta se onkin haavoittunut kapteeni Rautatammi, joka oli tullut etsimään Pähkinää ja Isopäätä. Kun kaniinit löytävät siipensä loukanneen lokin, Kehaarin, Isopää ei aluksi ole halukas auttamaan tätä, mutta kuultuaan tämän tarinoita "Suuresta vedestä" sekä elämästään, heistä tulee hyvät ystävät. Nuthangerin talolla, kun kaniinit vapauttavat häkkikaniinit, Isopää tappelee yhden kissan kanssa, ja saa vain kolme haavaa takajalkaansa.
Kuultuaan Efrafasta, Isopää päättää tunkeutua sinne ja vapauttaa naaraat. Hänelle tehdään merkki, ja kapteeni Kohokista tulee hänen käskynantajansa. Kirveli taas näyttää Isopäälle Efrafaa. Isopää ystävystyy Hyzenthlayn kanssa ja yhdessä he suunnittelevat pakoa Efrafasta, ja naaraiden vapauttamista. Isopää haavoittaa Sänkiötä (elokuvassa Kirveliä), ja pakenee Efrafasta mukanaan Hyzenthlay ja 18 muuta naarasta, sekä Mustikki. Tästä Ratamo raivostuu ja hyökkää owslansa kanssa Watershipin yhdyskuntaan, jossa hän ja Isopää taistelevat. Taistelussa Isopää paljastaa Ratamolle ylikaniinin käskeneen hänen vahtia käytävää, mistä Ratamo hämmentyy, koska oli kokoajan luullut Isopään olevan ylikaniini. Isopää haavoittuu, mutta selviää silti taistelusta, mutta ei mielellään puhu siitä. Taistelu voitetaan Bob-koiran avulla. Isopäästä tulee Thethuthinnangin kumppani.
### Ruohometsän tarinoita

Isopää esiintyy myös *Ruohometsän tarinoita* -kirjassa, mutta vähäisessä roolissa. Hän ei aluksi pidä ajatuksesta, että Hyzenthlay olisi Watershipin toinen ylikaniini, mutta lopulta hyväksyy sen.
## Televisio

### Elokuva

Elokuvassa Isopää on samanlainen vahva ja rohkea kaniini, kuten kirjassakin.
### TV-sarja

TV-sarjassa Isopää on suuri, uskollinen ja vahva kaniini, mutta hänellä on tupsun lisäksi leijonamainen harjas. Hän on hyvin suojeleva Liuttia, joukon nuorinta kaniinia, kohtaan ja kouluttaa hänen kanssaan jopa Watershipin owslaa. Sarjan kolmannella kaudella Isopäästä tulee Darkhavenin yhdyskuntaaan kuuluvan Spartina-naaraan kumppani. Muiden hahmojen tavoin myös Isopään ulkonäkö muuttuu kolmannen kauden aikana.

## Triviaa

* Elokuvan mainosjulisteessa on kuva Isopäästä ansalangassa.